Ukraine International Airlines
Ukraine International Airlines (ukr. Авіакомпанія Міжнародні Авіалінії України) – pagrindinė ir didžiausia Ukrainos oro linijų bendrovė, įsikūrusi Kijeve. Kompanija vykdo keleivių ir krovinių skrydžius Europoje, Viduriniuose Rytuose, JAV, Kanadoje ir Azijoje. „Ukraine International Airlines“ įkurtos 1992 m. spalio 1 d. ir pradėjo skrydžius iš Kijevo į Londoną. Kompaniją įkūrė Ukrainos civilinės aviacijos asociacija ir Airijos orlaivių nuomos įmonė „Guinness Peat Aviation“. 1994 m. įmonė pradėjo krovinių skrydžius su Boeing 737-200 orlaiviais. 2015 m. kompanijai buvo uždrausta skristi per Rusijos teritoriją, kai tokį patį draudimą dėl Krymo konflikto Rusijos įmonėms pranešė Ukrainos valdžia. 2018 m. „Ukraine International Airlines“ paskelbė planus visiškai atnaujinti savo orlaivių parką. Tuo metu kompanija jau naudojo tris naujus Boeing 777 orlaivius.